Marlen Chobanov. Marlen Burgandinovich Chobanov (2000-yil 10-oktyabrda tugʻilgan) – ukrainalik va oʻzbekistonlik professional futbolchi, „Andijon“ klubida himoyachi ampulasida oʻynaydi. Futbolchilik faoliyati. Toshkentning „Paxtakor“ jamoasi tarbiyalanuvchisi, keyinchalik Ukrainaga koʻchib oʻtgan. Marlen Ukraina bolalar va oʻsmirlar futbol ligasida Kiyevning „Arsenal“ (2015—2016), Ivan Poddubniy Olimpiya kolleji (2017) va Obolon (2018—2019) jamoalari tarkibida oʻynagan. 2018/2019-yilgi mavsumda 19 yoshgacha boʻlganlar toifasida Yoshlar ligasining eng yaxshi himoyachisi deb topilgan. 2018-yilda Obolon jamoasi safida 19 yoshgacha boʻlgan futbolchilar oʻrtasidagi yoshlar chempionati gʻolib boʻlgan. 2019/2020-yilgi mavsumda u Ukraina Ikkinchi ligasida ishtirok etuvchi „Obolon-2“ jamoasi tarkibida oʻynay boshlagan. Jamoa libosida ilk bor 2019-yilning 27-iyulida „Dinaz“ jamoasiga qarshi oʻyinda (1:0) maydonga tushgan. Umuman olganda, Marlen „Obolon-2“ jamoasi safida olti oy oʻynagan. 2020-yilning ikkinchi yarmida Chobanov „Paxtakor“ jamoasi tarkibida mashgʻulotlarni boshlagan. 2021-yilning yanvarida Ukraina klubi bilan shartnomasi yakunlanganidan soʻng, Chobanov „Paxtakor“ jamoasi bilan ikki yillik shartnoma imzolagan. Klubda Chobanov yiliga 482,8 million oʻzbek soʻmi (44,8 ming dollar) maosh olgan. 2021-yil 12-may kuni Oʻzbekiston chempionatida „Qoʻqon 1912“ jamoasiga qarshi oʻyinda (3:0) debyut oʻyinini oʻtkazgan. Jamoadagi ilk mavsumida Chobanov OChLda ham debyut oʻyinini oʻtkazgan. 2022-yilgi mavsumda Yaypaning „Turon“ jamoasiga ijaraga berilgan. Yaypan klubi tarkibida ikki mavsum davomida oʻynagan va liga oʻyinlarida 40 ta oʻyinda ishtirok etgan,1 ta gol muallifi boʻlgan. 2024-yilgi mavsumda „Yaypan“ jamoasini tark etgan va „Andijon“ jamoasi bilan shartnoma imzolagan. Xalqaro oʻyinlar. Marlen 14 yoshgacha boʻlgan Oʻzbekiston yoshlar terma jamoasi lageriga chaqirilgan. 2021-yilning noyabr oyida Srečko Katanec ilk bor Oʻzbekiston terma jamoasi mashgʻulot yigʻinga chaqirdi. Terma jamoa tarkibida rasmiy va norasmiy oʻyinlarda ishtirok etmagan.